രാജ്യത്ത് ഡെങ്കിപ്പനി കേസുകള് കൂടുന്നു കേരളം ഉള്പ്പെടെ ഒന്പത് സംസ്ഥാനങ്ങളിലേക്ക് കേന്ദ്ര സംഘം എത്തും. തിരുവനന്തപുരം: രാജ്യത്ത് ഡെങ്കിപ്പനി കേസുകള് കൂടുതലായി റിപ്പോര്ട്ട് ചെയ്യുന്ന കേരളം ഉള്പ്പെടെ ഒന്പത് സംസ്ഥാനങ്ങളിലേക്ക് കേന്ദ്ര സംഘം എത്തും. കേരളത്തിന് പുറമേ ഹരിയാന,പഞ്ചാബ്,രാജസ്ഥാന്, തമിഴ്നാട്, ഉത്തര്പ്രദേശ്, ഉത്തരാഖണ്ഡ്, ദില്ലി , ജമ്മുകശ്മീര് എന്നീ സംസ്ഥാനങ്ങളാണ് കേന്ദ്ര സംഘം സന്ദര്ശിക്കുക. അതേസമയം ആകെ റിപ്പോര്ട്ട് ചെയ്യുന്ന കേസുകളില് 80 ശതമാനവും കേരളം ഉള്പ്പെടെ 9 സംസ്ഥാനങ്ങളിലാണെന്നാണ് കേന്ദ്ര ആരോഗ്യമന്ത്രാലയം പറയുന്നത്. പ്രതിരോധ പ്രവര്ത്തനങ്ങളില് ആരോഗ്യ പ്രവര്ത്തകരെ സഹായിക്കുന്നതിനൊപ്പം സംസ്ഥാനങ്ങളിലെ സാഹചര്യം കൂടി വിലയിരുത്തിയ ശേഷം കേന്ദ്ര സംഘം ആരോഗ്യ മന്ത്രാലയത്തിന് റിപ്പോര്ട്ട് നല്കും. ദില്ലിയിലും ഉത്തര്പ്രദേശിലുമാണ് നിലവില് കൂടുതല് ഡെങ്കി കേസുകള് റിപ്പോര്ട്ട് ചെയ്യുന്നത്. രാജ്യത്തെ ഡെങ്കിപ്പനി സാഹചര്യം കഴിഞ്ഞ ദിവസം ആരോഗ്യമന്ത്രി മന്സൂഖ് മാണ്ഡവ്യയുടെ നേതൃത്വത്തില് അവലോകന യോഗം ചേര്ന്ന് വിലയിരുത്തിയിരുന്നു.